b'\n_START_ARTICLE_\nMeredith Hunter\n_START_PARAGRAPH_\nMeredith Hunter (24. oktober 1951 \xe2\x80\x93 6. december 1969) var en tilskuer til koncerten Altamont Free Concert i 1969. Mens gruppen The Rolling Stones optr\xc3\xa5dte blev Meredith Hunter stukket ihjel af et medlem af Hells Angels, efter at han havde trukket en revolver. Hells Angels var hyret som vagtv\xc3\xa6rn under koncerten. Hells Angels medlemmet blev efterf\xc3\xb8lgende tiltalt for drab, men blev frifundet for anklagerne, da det blev vurderet, at han handlede i selvforsvar._NEWLINE_H\xc3\xa6ndelsen skete under The Rolling Stones\' sang: "Under My Thumb", men der gik rygter i gang at bandet optr\xc3\xa5dte med "Sympathy For The Devil", hvilket medvirkede til at bandet ikke spillede \'Sympathy\' live i syv \xc3\xa5r._NEWLINE_Koncerten fra Altamont, og knivstikkeriet blev dokumenteret i filmen af Albert & David Maysle: "Gimme Shelter"._NEWLINE_Meredith Hunter var p\xc3\xa5 dav\xc3\xa6rende tidspunkt, hvor han blev sl\xc3\xa5et ihjel, k\xc3\xa6reste med en hvid pige, Patty Bredehoft.'